== Historie ==
Bygningen hed oprindeligt '''Bechstein Hall''' og blev bygget mellem [[1899]] og [[1901]] af det tyske [[klaver]]firma, [[C. Bechstein Pianofortefabrik]], der havde udstillingslokaler i nabobygningen. Salen blev tegnet af den berømte londonske arkitekt, [[Thomas Edward Collcutt]], der også havde tegnet [[Savoy Hotel]]. Byggeriet kostede ca. 100.000 [[Britisk pund|£]]. 
Bechstein var dengang et af de mest velrenommerede firmaer, der byggede førsteklasses klaverer og [[Flygel|flygler]]. Bechsteins største konkurrent var firmaet [[Steinway & Sons]] i [[New York City|New York]], der havde haft stor succes med at indrette eksklusive salgslokaler med tilhørende koncertsale, de såkaldte ''[[Steinway & Sons#Steinway Halls / Steinway-Häuser|Steinway Halls]]''.
Musik